Nagu selgitab PAMP-i üllitamisest teatanud postitus MWS-i blogis, ei ole PAMP mõeldud MWS-i asendama, vaid täiendama. Kui mõlemad mobiilis käivitada, saab PAMP kasutada MWS-i gateway'd. Sel puhul jookseb telefonis paralleelselt 2 Apache'i, mis on muidugi kaunis robustne, aga asi toimib ja on vast esimesele, toorele riliisile andestatav. Sama blogijutu  kommentaaridest võib lugeda, et keegi saksa entusiast Thorsten pani oma N81 8GB peal jooksma Mediawiki ja WordPress'i, paraku katse installida Typo3 ebaõnnestus. Hiljem osutus probleemiks see, et mobla lisas vaikimisi püüdlikult oma galeriisse kõik ikoonikesed ja pildikesed, mis nende süsteemide installimisel kaasa tulid ning see olla telefoni lõpuks aeglaseks teinud.